Siti Sarah

Siti Sarah Raissuddin (15 September 1984 – 9 Ogos 2021) merupakan seorang penyanyi dan pelakon wanita Malaysia. Siti Sarah memulakan kerjayanya dalam bidang nyanyian apabila beliau berjaya menjadi peserta akhir untuk Bintang RTM 2001. Beliau juga berjaya menggondol anugerah Artis Baru Terbaik, Album Pop Terbaik dan Album Terbaik di Anugerah Industri Muzik 2003 (AIM 2003). Selain itu, beliau juga berjaya menerima anugerah Artis Baru Wanita Terbaik di Anugerah Planet Muzik 2003 (APM 2003). Beliau juga merupakan satu-satunya artis baru yang turut tercalon dalam kategori Artis Wanita Terbaik yang dimenangi oleh Siti Nurhaliza pada tahun tersebut.

Kehidupan awal
Siti Sarah dilahirkan pada 15 September 1984, di Ipoh, Perak. Beliau ialah anak kedua daripada 3 beradik dan anak perempuan tunggal dalam keluarganya kepada pasangan Raisuddin Hamzah dan Noor Aini Mohamed. Sarah mempunyai seorang abang, Ahmad Firdous dan seorang adik lelaki, Ahmad Yazeed.

Kerjaya
Bapanya, Raisuddin juga telah memulakan kerjayanya sebagai seorang penyanyi apabila beliau menyertai pertandingan yang sama pada tahun 1980-an dahulu. Bakat Siti Sarah dalam industri muzik mula dicungkil menerusi pertandingan Bintang URTV 2001 peringkat Zon Timur di mana beliau merupakan juara setelah menyanyikan lagu Indonesia, "Ku Akui". Kejuaraan itu turut membawanya ke peringkat akhir pertandingan itu yang berlangsung pada September 2001.

Selepas menyertai Bintang RTM dan Bintang URTV 2001, Siti Sarah menandatangani kontrak rakaman bersama NAR Records pada awal 2002. Album sulungnya, yang menggunakan namanya sebagai tajuk album dikeluarkan pada tahun yang sama dengan lagu "Kesetiaan" dikeluarkan sebagai single pertama.

Album keduanya, Mimpi Pun Sama dikeluarkan pada Disember 2003, yang mana ia telah mencatat jualan sebanyak 12,000 unit. Antara lagu yang dikeluarkan sebagai single ialah "Jangan Kau Mimpi" dan "Saat Hilang Cintamu".

Beliau ialah salah seorang daripada beberapa artis Malaysia yang menyumbangkan suara untuk sebuah lagu khas bertajuk "Suluhkan Sinar". Diterbitkan oleh KRU dan dikeluarkan pada Januari 2005, lagu ini ditujukan khas kepada mangsa-mangsa tragedi gempa bumi dan tsunami Lautan Hindi 2004. Artis-artis lain yang terlibat dalam projek ini ialah peserta-peserta Akademi Fantasia, Erra Fazira, Dayang Nurfaizah, Alleycats, Jaclyn Victor, AC Mizal, Spider, Ning Baizura dan Anita Sarawak. 

Pada Jun 2005, album ketiga dan terakhirnya, Tiada Dikau Tiada Makna telah dikeluarkan. "Bersamamu" dan "Tinggal Serpihan" dikeluarkan sebagai single utama. Album kompilasi pertamanya, Suatu Perjalanan dikeluarkan pada 2008 dengan memuatkan lagu-lagu hits beliau dari 3 album terdahulunya.

Siti Sarah menyertai pertandingan realiti musim kedua One in a Million yang menyaksikan artis rakaman termasuk beliau bersaing dengan muka-muka baru untuk meraih RM1,000,000 sebagai pembiayaan kerjaya muzik. Beliau mendapat tempat ketiga. Persembahan beliau setiap minggu cukup bertenaga dan membanggakan.

Pada tahun 2009 Siti Sarah pernah menyertai pertandingan antarabangsa iaitu World Championship of Performance Arts (WCOPA) degan mnyumbang 3 emas kepada Malaysia. Selain artis ketika itu Bob AF juga menyumbang 5 emas buat negara.

Beliau juga berkecimpung dalam bidang lakonan, dengan membintangi filem Man Sewel Datang KL (2011) yang dibintangi oleh suaminya, Shuib Sepahtu. Dalam filem ini, beliau memegang watak sebagai Salbiah.

Pada tahun 2016, nama Siti Sarah mula meniti kembali di bibir peminat apabila menyertai program realiti TV popular Gegar Vaganza 3. Siti Sarah menjadi juara pada minggu Pertama menerusi lagu hitnya, Jangan Kau Mimpi dengan persembahan vokal dan tarian yang cukup bertenaga. Siti Sarah Raissuddin juga kekal sebagai TOP 2 pada 2 minggu selepasnya menerusi lagu Teratai Layu di Tasik Madu (Fauziah Latiff) dan Joget Sayang-menyayang (Anita Sarawak). Diakhir pertandingan tersebut, Sarah dinobatkan sebagai naib juara Gegar Vaganza musim ketiga.

Pada tahun 2018, Siti Sarah muncul dengan lagu bertajuk "Semakin" ciptaan suaminya, Shuib. Beliau juga berduet bersama suaminya menerusi lagu "Semakin Benci Semakin Cinta" hasil nukilan Ajai, ia dikeluarkan pada Jun 2021.

Kehidupan peribadi
Siti Sarah pernah bertunang dengan pelumba motosikal New Zealand, Muhammad Harith Fuad Robinson pada Januari 2007 namun pertunangan mereka berakhir pada awal 2008. Mereka sebelum ini pernah digosipkan menjalin hubungan pada sekitar November 2006.

Beliau berkahwin dengan pelawak Shuib Sepahtu pada 26 Februari 2011. Pasangan ini dikurniakan 4 anak – Uwais Alqarni, Dzakira Talita Zahra, Ariq Matin dan Ayash Affan. Pada 26 Februari 2017, Shuib dan Siti Sarah bersanding sempena ulang tahun ke-6 perkahwinan mereka. Beliau mula bertudung pada Mei 2018.

Ibunya, Noor Aini Mohamed meninggal dunia pada 26 Jun 2013.

Kematian
Ketika Malaysia dilanda wabak COVID-19, Siti Sarah telah meninggal dunia pada hari Isnin, 9 Ogos 2021 jam 5.13 pagi di Hospital Canselor Tuanku Mukhriz (HCTM) UKM selepas beberapa hari bertarung nyawa melawan jangkitan COVID-19. Beliau meninggalkan suaminya iaitu Shuib Sepahtu dan 4 orang anak termasuk anak bongsunya yang baru dilahirkan beberapa hari sebelum kematiannya. Sarah menjadi peserta Gegar Vaganza ketiga yang kembali ke Rahmatullah selepas Nassier Wahab pada 2019 dan Maya Matahari pada 2020 serta Gmie Screen pada 2021 dan Adibah Noor pada 2022. Jenazahnya telah selamat disemadikan di Tanah Perkuburan Islam Kampung Sungai Pusu, Gombak selepas waktu Zuhur.

 Diskografi

Album studio
 Tajuk Butiran album Sarah Dikeluarkan: April 2002
 Label: NAR Records
 Format: CD, kaset, muat turun digital Mimpi Pun Sama Dikeluarkan: Disember 2003
 Label: NAR Records
 Format: CD, kaset, muat turun digital Tiada Dikau Tiada Makna Dikeluarkan: Jun 2005
 Label: NAR Records
 Format: CD, kaset, muat turun digital

Album kompilasi
 Tajuk Butiran album Suatu Perjalanan Dikeluarkan: 2008
 Label: NAR Records
 Format: CD, kaset, muat turun digital

Single
 Tahun Tajuk Lagu Kedudukan Tertinggi Carta Album Era Muzik.fm Baik Banget  Muzik-muzik2002 "Kesetiaan" 1 — — 1 Sarah  "Ku Teruskan" — — — 6 "Ke Hujung Dunia" — — — —2003 "Pesan Mamaku" — — — 4 "Sandarkan Pada Kenangan" duet bersama Jamal Abdillah 1 — — — Raja Pop "Saat Hilang Cintamu" — — — 1 Mimpi Pun Sama2004 "Jangan Kau Mimpi" — — — 1 "Kenangi Daku" — — — — "Mimpi Pun Sama" — — — — "Tinggalkan Diriku" — — — 2 "Loka Logiknya" bersama Ajai & Deja Moss — — — — Terbaik Ajai2005 "Suluhkan Sinar"<small>nyanyian bersama Misha Omar, Anita Sarawak, Erra Fazira, Dayang Nurfaizah, Ezlynn,  Jaclyn Victor, Ning Baizura, Vince Chong, Zahid Baharuddin, Hazami, Fazley Yaakob, kumpulan Rabbani, Alleycats, Spider, Ruffedge, KRU dan Raihandengan sokongan Waheeda, DJ Dave,  Yana Samsudin, AC Mizal, Azharina Azhar,  Malissa Januddin, Ifa Raziah, Juliza Adzlizan, Salimah Mahmood, Sasi The Don, kumpulan Nitrus, Sofaz, Def Gab C, Phynne Ballerz, Pretty Ugly, Slam, Newboyz, By'U, D;Va, dan pelajar Akademi Fantasia — — — — CD Amal Tsunami "Malis Cinta" — — — — Tiada Dikau Tiada Makna "Bersamamu" — — — 12006 "Menari Denganku" duet bersama Zahid Baharuddin — — — 1 "Cinta Usia Kita" — — — —2007 "Pasti Berbeza" — — — — Suatu Perjalanan 2012 "Cinta Itu Nyawa" duet bersama Shuib Sepahtu — — — 20 Bukan album single2019 "Semakin"————2020 "Manis"———— "Terakhir Buat Teman" duet bersama Hazama————2021 "Semakin Benci Semakin Cinta" duet bersama Shuib Sepahtu————

Filemografi

Filem
 Tahun Tajuk Watak Catatan 2012 Man Sewel Datang KL Salbiah Filem pertama dan terakhir

 Telefilem 
 Tahun Tajuk Watak Saluran TV Catatan 2004 Cinta Apa Di Pagi Raya? Mawar Desa TV1 Telefilem pertama 2009 Geng Raya Zizan Melah Astro Ria Telefilem terakhir

Televisyen
 Tahun Tajuk Peranan Saluran TV Catatan 2001 Bintang RTM Peserta TV22012 Karoot Komedia X Artis Jemputan  Astro Warna Episod 7: "Batu Belah Batu Bertangkup" MasteChef Selebriti Malaysia All Stars (Musim 1) Peserta Astro Ria Tersingkir minggu ke-2 2013 Romantika Dirinya sendiri  bersama suaminya Shuib Sepahtu 2016 Gegar Vaganza (musim 3) Peserta2018 Mentor Otai Mentor TV3 MeleTOPArtis Jemputan  Astro Ria Salam Baitullah TV12019 Tanya Cik Man (Musim 2) Astro Oasis Episod: "Suami Mengaku Bujang" Sepahtu Reunion Live 2019 Jururawat  Astro Warna Kameo, episod: "Esok Belum Tentu Ada" Rasa Anak Emak Anak Bapak Dirinya sendiri  Astro Prima bersama Ayahnya Raisuddin Hamzah Al-HidayahArtis JemputanTV3 Seri Murni Dapur Duet Jom Berbuka I Can See Your Voice Malaysia (musim 2)  Di Balik IdolaAstro Ria2020 Trek Selebriti Wanita Hari Ini TV32021 Hujung Ke Hujung TV Okey Anugerah Malam Ini Awesome TV Malaysia Hari Ini TV3 Senduk Kuali Kak Lina Pom Pom TV1 MeleTOP Astro Ria

Anugerah dan pencalonan
 Tahun Anugerah Kategori Penerima/Karya tercalon Keputusan 2003 Anugerah Planet Muzik 2003 Artis Baru Wanita Terbaik Dirinya sendiri  Anugerah Industri Muzik ke-10 Artis Baru Terbaik  Album Terbaik Sarah  Album Pop Terbaik  Persembahan Vokal Terbaik di dalam Album (Wanita) Dirinya sendiri 

Rujukan 

Pautan luar

 Siti Sarah di Discogs


 Siti Sarah on YouTube

Kategori:Kelahiran 1984
Kategori:Kematian 2021
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Ipoh
Kategori:Orang dari Perak
Kategori:Penyanyi wanita Malaysia
Kategori:Peserta One in a Million
Kategori:Peserta Bintang RTM
Kategori:Peserta Gegar Vaganza
Kategori:Pelakon wanita Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Kematian akibat pandemik COVID-19 di Malaysia